
Nyaralóház rehabilitációja szelíd technikákkal

Dolgozatunkban egy meglévő nyaralóépület, energiatakarékos lakóépületté alakítását tervezzük meg. A felújítást több energiatakarékossági szinten is kidolgozzuk. A tervezési döntések meghozatala előtt hőtechnikai szimulációkat végzünk egy általunk fejlesztett programmal, így választva ki az optimális megoldást az adott problémára. Ugyanezt a programot használjuk arra is, hogy meghatározzuk a felújított épület-változatok energiafelhasználását. Az épület eregiafelhasználás-csökkenés mértékéből és az épület-változatok felújítás költségeinek megbecsléséből képet kaphatunk arról, hogy meddig érdemes elmenni a felújítás energiatakarékossági-szintjeiben. Minden esetben, ahol lehet, igyekszünk szelíd technikákat választani. A környezettudatosság mellett a másik prioritást a megfizethetőségben állapítottuk meg. Hiszünk benne, hogy az olcsó szerkezetek alkalmazását a befektetett mérnökórákkal, a környezeti adottságok által biztosított lehetőségek kihasználásával tudjuk ellensúlyozni.



